Dalk gee die ook ‘n bietjie hoop vir jul later lesers. Die knaap het eers op 8 1/2 begin lees en toe met so ‘n spoed weg getrek. Ek weet daar is bekommerde mamma’s wat selfs nog wakker lê oor hul 11 jarige knape, maar wees gerus as hulle eers wegspring haal hul in teen ‘n spoed wat jou asem weg slaan! Voorlees vir die laatlesers is beslis ‘n wenresep. Dit bly bou aan hul woordeskat en hul liefde vir stories, sodat wanneer hulle wel self begin lees hulle nie regtig agter is nie.
Wat ek ook vind is dat daar tye is wat hy meer of minder lees. Winter is beslis ‘n tyd wanneer hy meer lees, maar selfs nou in die somer is daar dae wat ek hom nie weg kan kry van die lees af nie en dan ander tye wat hy vir ‘n paar weke baie min lees.